El 9 i el 10 de maig, pròximes cites per a donar sang a Burjassot
2025-07-24

Amb la col·laboració de la Regidoria de Sanitat, dirigida per Isabel María Mora, el Centre de Transfusió de sang de la Comunitat Valenciana visitarà novament Burjassot, al maig, en dues ocasions. Recordant que la sang en un element necessari per als hospitals, el Centre de Transfusió apel·la a la solidaritat dels burjassoters perquè participen un dels dos dies en la donació.

Així, el dilluns 9 de maig, de 16.30 a 20.30 hores, els punts de donació seran l’Ajuntament i el Centre de Salut del carrer Rubert i Villó. En el mateix horari, però un dia més tard, el dimarts 10 de maig, la donació es podrà realitzar en el Centre d’Especialitats, al carrer Beniferri, s/n.

Els requisits per a la donació són senzills. Únicament passen per tindre entre 18 i 65 anys, gaudir d’un bon estat de salut, pesar més de 50 kg i no acudir a la donació en dejú.